Batman Hasankeyf régiójában megtalálták Süleyman Han ajjúbida szultán sírját | TRT Magyar
Batman Hasankeyf rég...
Batman Hasankeyf régiójában megtalálták Süleyman Han ajjúbida szultán sírját
A Batmani Múzeum igazgatója, Şeyhmus Genç elmondta, hogy az Ilisu gát projektje miatt víz alá kerülő leleteket szállítják a Hasankeyf Kulturális Parkba.
Batman Hasankeyf régiójában folytatott ásatások során megtalálták Süleyman Han ajjúbida szultán sírját.
A munkálatok keretében áthelyezték az 1407-ben Süleyman Han szultán által épített Süleyman Han mecset minaretjét:
„A Süleyman Han mecsetben folyó ásatások során akadtunk a Süleyman Han szultánnak tulajdonított sírra. Ugyanitt, ugyanekkor az ajjúbidák másik 6 tagjának sírját találtuk meg. Süleyman Han szultán síremlékét, a sírköveket, a koporsót és a csontvázat a Mardin Artuklu egyetemre küldtük” – mondta az igazgató.
Hozzátette, hogy miután a leleteket az egyetemen megvizsgálják, vissza fogják őket vinni Hasankeyfbe:
„A szükséges vizsgálatok után a Hasankeyf Múzeumban fogjuk őrizni őket. A szultán koporsójának restaurálását is a múzeum fogja végezni. A restaurálás után a múzeum kiállítóterében fogjuk elhelyezni” – mondta az igazgató.
Címkék: Süleyman Han , Şeyhmus Genç , A Batmani Múzeum igazgatója , Batman Hasankeyf